Source: https://www.szcoportal.sk/33/zapocet-pohladavok-a-zavazkov-uniqueidmRRWSbk196FPkyDafLfWAKMZRRfHpUrVU69_oOCs9mFAzizZSArCbA/
Timestamp: 2018-08-22 03:51:19+00:00
Document Index: 16403561

Matched Legal Cases: ['§ 580', '§ 581', '§ 358', '§ 364', '§ 580', '§ 2']

Zápočet pohľadávok a záväzkov | SZČO online
30.4.2018, Prof. Ing. Anna Baštincová Csc., Ing. Ivana Glazelová, Zdroj: Verlag Dashöfer
5.6.1.9 Zápočet pohľadávok a záväzkov
Prof. Ing. Anna Baštincová Csc., Ing. Ivana Glazelová
Základná právna úprava zápočtu pohľadávok a záväzkov je v § 580 až § 581 OZ (Občianskeho zákonníka). Nutnou podmienkou na to, aby išlo o pohľadávky rovnakého druhu, musí byť plnenie rovnakého druhu, napr. peňažné. Dôvod vzniku a povaha pohľadávky môžu byť rozdielne.
Pri započítaní pohľadávky dochádza k zániku pohľadávok v okamihu, kedy sa spolu stretli splatné pohľadávky. Okamihom stretu je deň splatnosti pohľadávky neskôr splatnej. Obchodný zákonník rieši započítanie pohľadávok a záväzkov v § 358 až § 364 ObchZ.
Zmluva o vzájomnom započítaní pohľadávok a záväzkov vyžaduje písomnú formu. Pohľadávky v nej musia byť riadne určené, vyčíslené a zdokladované. Deň, ku ktorému sa pohľadávky započítavajú, by mal byť v zmluve uvedený. Ak dátum zápočtu uvedený nie je, možno použiť ustanovenie § 580 OZ (Občianskeho zákonníka), podľa ktorého sa za deň zápočtu považuje deň najneskôr splatnej pohľadávky.
Zápočet pohľadávok v cudzej mene
Pohľadávky znejúce na rôzne cudzie meny možno vzájomne započítať so záväzkami len v prípade, keď sú tieto meny voľne zameniteľné. Pre započítateľnú výšku týchto pohľadávok je rozhodujúci referenčný kurz v deň predchádzajúci dňu uskutočnenia účtovného prípadu, t. j. ku dňu, ku ktorému sa zmluvné strany dohodli, že budú pohľadávky započítané.
Kurzový rozdiel z prepočítania pohľadávok pri ich vzniku a pri ich započítaní sa do peňažného denníka nepremieta.
Účtovanie o zápočte pohľadávok
Zápočet pohľadávky a záväzku znamená, že k určenému (dohodnutému) dňu sa pohľadávka aj záväzok voči tomu istému subjektu považujú za vysporiadané a k dátumu zápočtu zanikajú – vysporiadajú sa nefinančne.
Skutočnosť zániku pohľadávky a záväzku sa vyznačí v knihe pohľadávok a záväzkov ku dňu zápočtu.
V peňažnom denníku v priebehu roka nie je dovolené účtovať o nefinančných operáciách, preto príjem z pohľadávky zaniknutej zápočtom a výdavok zo záväzku zaniknutého zápočtom sa účtuje v rámci uzávierkových účtovných operácií. Či ide o daňový príjem a daňový výdavok, závisí od obsahu pohľadávky a záväzku, čo skúmame vo vzťahu k ustanoveniam ZDP.
Pri vzájomnom započítaní pohľadávok sa k zmluvne dohodnutému dňu účtuje zánik pohľadávky v knihe pohľadávok a zánik záväzku v knihe záväzkov, najviac však do výšky nižšej sumy pohľadávky.
Príjem zo započítanej pohľadávky je daňovým príjmom, s výnimkou príjmov od dane oslobodených, príjmov, ktoré nie sú predmetom dane, alebo príjmov, ktoré sú zdaňované osobitnou sadzbou pri zdroji a nevstupujú do základu dane.
Započítaný záväzok je daňovým výdavkom, ak preukázateľne súvisí s dosahovanými zdaniteľnými príjmami a je uznaný ako daňový výdavok v súlade s § 2 písm. i) ZDP.
Dôležité je, že zo zápočtu pohľadávok a záväzkov musí byť v jednom zdaňovacom období uplatnený aj výdavok zo záväzku aj príjem z pohľadávky.
Podnikateľ A má voči podnikateľovi B pohľadávku za dodávku tovaru vo výške 5 000 € splatnú 20.8. a zároveň má voči tomu istému podnikateľovi záväzok za dodávku služby vo výške 4 500 €, splatný 8.9. Podnikatelia A a B sa navzájom dohodli o zápočte pohľadávky a záväzku v sume 4 500 €.
Rozdiel 500 € podnikateľ B zaplatí prevodom na bankový účet…